Document ID: 31989R0944

Uredba Komisije (EURATOM) št. 944/89
z dne 12. aprila 1989
o določitvi maksimalne dovoljene ravni radioaktivne kontaminacije manj pomembnih živil po jedrski nesreči ali kakršni koli drugi radiološki nesreči
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti za atomsko energijo,
ob upoštevanju Uredbe Sveta (Euratom) št. 3954/87 z dne 22. decembra 1987 o določitvi maksimalne dovoljene ravni radioaktivne kontaminacije živil in krme po jedrski nesreči ali kakršnikoli drugi radiološki nesreči [1] in zlasti člena 7 Uredbe,
ker Komisija v skladu z Uredbo (Euratom) št. 3954/87 sprejme seznam manj pomembnih živil skupaj z maksimalnimi dovoljenimi ravnmi radioaktivne kontaminacije, ki veljajo zanje;
ker je bilo opravljeno posvetovanje s skupino strokovnjakov, ki jo je imenoval Odbor za znanost in tehnologijo v skladu s členom 31 Pogodbe o ustanovitvi Evropske skupnosti za atomsko energijo (Euratom);
ker se upoštevajo tista živila, ki so s prehrambenega stališča manj pomembna, in imajo pri prehrani ljudi le majhen delež;
ker se živila, da bi jih lahko uvrstili na seznam manj pomembnih živil, opredelijo s pomočjo šifre iz kombinirane nomenklature in opisa, določenega v Uredbi Komisije (EGS) št. 3174/88 z dne 21. septembra 1988 o spremembi Priloge 1 k Uredbi Sveta (EGS) št. 2658/87 o carinski in statistični nomenklaturi ter Skupni carinski tarifi [2];
ker ad hoc Odbor, ustanovljen z Uredbo Sveta (Euratom) št. 3954/87, ni predložil mnenja v roku, ki ga je postavil njegov predsednik,
SPREJELA NASLEDNJO UREDBO:
Člen 1
Seznam manj pomembnih živil, sestavljen v skladu s členom 7 Uredbe (Euratom) št. 3954/87, je določen v Prilogi.
Člen 2
Za manj pomembna živila, navedena v Prilogi, so maksimalne dovoljene ravni, desetkrat večje od tistih, ki veljajo za "druga živila razen manj pomembnih živil", določenih v Prilogi k Uredbi (Euratom) št. 3954/87 ali uredbah, sprejetih na podlagi člena 3 te uredbe.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. aprila 1989

Labels: 0
17
14
20